คือหนูมีเพศสัมพันธ์กับแฟนวันที่ 5 ธันวาค่ะ แต่ป้องกันโดนการใส่ถุงยาง แล้วก็กินยาคุมแบบฉุกเฉินหลังจากนั้นมี ประจำเดือนวันที่ 12 พอวันที่13,14มีเลือดออกทางช่องคลอดแค่ออกกะปริดกะปรอยออกแค่เวลาเข้าห้องน้ำ ปกติประจำเดือนมาครั้งละ 3 วัน หลังจากนั้นพอต้นเดือนมกรามีอาการปวดท้องน้อยมีอาการหน่วงแล้วก็ปวดหลังมากแต่ประจำเดือนย้งไม่มา แบบนี้มีโอกาสท้องมั้ยคะ
สวัสดีค่ะ การรับประทานยาคุมกำเนิดฉุกเฉิน (Emergency contraception)ยาคุมฉุกเฉินซึ่งก็คือฮอร์โมนโปรเจสเตอโรนในระดับที่ค่อนข้างสูง เมื่อเทียบกับการคุมกำเนิดด้วยวิธีอื่นๆค่ะ ดังนั้น ย่อมส่งผลกระทบต่อ ระบบฮอร์โมนในร่างกายค่ะภายหลังจากที่รับประทาน ร่างกายจะพยายามยับยั้งการตกไข่ และทำให้เยื่อบุโพรงมดลูกบางตัวลง เเละไม่เหมาะสมแก่การฝังตัว ซึ่งจะได้ผลดีกว่า ถ้าในรอบเดือนนั้นยังไม่มีการตกไข่ค่ะ เเต่ถ้ามีการตกไข่เรียบร้อยเเล้ว ส่วนมากประสิทธิภาพจะด้อยลง เเละเพิ่มความเสี่ยงในการตั้งครรภ์ได้ค่ะทั้งนี้ ระบบฮอร์โมนในร่างกายจะเกิดการเเปรปรวนได้ เช่น รอบเดือนคลาดเคลื่อน หรือ มีเลือดออกกระปริบกระปรอยได้อย่างไรก็ตาม การที่จะมั่นใจว่าไม่น่ามีการตั้งครรภ์เกิดขึ้น คือ การที่มีรอบเดือนมาตามปกติตามเดิมค่ะ ถ้ารอบเดือนห่างออก เลือดออกกระปริบกระปรอย หรือมีอาการสงสัยว่าจะตั้งครรภ์ อาจต้องตรวจปัสสสาวะเพื่ดูการตั้งครรภ์ร่วมด้วยค่ะ โดยอาจเริ่มดู 4-6 สัปดาห์ หลังจากที่มีเพศสัมพันธ์ค่ะ